En tiedä, missä olen. Olen eksynyt. Mitä?
Kuinka voit eksyä saarelle? - Kyllä Kyproksella voi eksyä.
Kuinka? - Teen sen mahdolliseksi.
Anteeksi. Olen väsynyt.
En ymmärrä, mikä sinua kiukuttaa. Kerro, mitä olen tehnyt.
Etkö sinä tiedä? - En. Mielestäni en ole tehnyt mitään.
En ole tehnyt mitään, vai? Sekö sinua kiukuttaa?
Haloo? Haloo?
Haloo? - Hei.
Paljonko kello on, George? - En minä tiedä.
Missä hemmetissä sinä olet? - En tiedä.
Mitä? Kello on kuusi aamulla. Kuusi, George! Lauantaina.
Vuodatko verta? Oletko vankilassa? - En.
Soita sitten myöhemmin.
Olet paskiainen. - Se tuntuu olevan yleinen mielipide.
Haluatko tietää syyn siihen? - Kuulehan...
Taisin suututtaa Christinan. Olimme eilen kihlajaisjuhlissa.
Juttelimme, mutta äkkiä juttu kääntyi riidan puolelle.
Mistä te puhuitte? George?
Niin? - Sinä olet paskiainen.
Miksi? - Kosi nyt viimein.
En ole vielä valmis. - Joko Christina älysi jättää sinut?
Mene kotiin nukkumaan. Nähdään myöhemmin.
Nähdään.
Mitä ihmettä?
Voinko jotenkin auttaa?
Kiitos, mutta selviän kyllä. - Voinko auttaa sinua?
Tarvitsetko kyydin jonnekin? Esimerkiksi kirkkoon.
Anteeksi. En tarkoittanut loukata, mutta olet keskellä ei-mitään.
Ei se mitään. Autoni särkyi.
Ja... - Mihin olet menossa?
En tiedä. - Hienoa.
Olen menossa samaan suuntaan. Tuletko mukaan?
Minun ei pitäisi. Kiitos kuitenkin. - Selvä.
Lykkyä tykö.
Oikeastaan voisit odottaa. Odota.
Kiitos.
Ole kiltti ja kiinnitä turvavyö.
En halua puhua siitä.
Olin vain utelias.
Nimeni on muuten George.
Oletko kotoisin Kyprokselta?
Alun perin, mutta vartuin USA: ssa. En puhu kreikkaa kovin hyvin.
Ethän ole mikään sarjamurhaaja?
Haloo? Äiti.
Rauhoitu, äiti. Olen kunnossa. Ei, ei. Olen auton ratissa.
Ei, en ole ollut onnettomuudessa. En kai muuten puhuisi sinulle.
Enhän minä huuda. - Milloin tulet kotiin?
En tiedä, äiti. Myöhemmin. Myöhemmin!
En osaa sanoa tarkemmin. En huuda. - Aioin jo soittaa sairaaloihin.
Älä viitsi, äiti. Lopetetaan nyt. Hei sitten.
Minäkin rakastan sinua.
Vastasiko tuo kysymykseesi? - Vastasi.
Tosin Norman Bateskin piti äidistään.
Huomenta. - Hei.
Voitko paremmin?
Missä me olemme? - En ole varma.
Luulen, että olemme matkalla kohti itää.
Tiedätkö jo, mihin olet menossa? - En. Onko sinun oltava jossakin?
Itse asiassa kyllä. Cape Grecossa auringonlaskun aikaan.
Sehän on se kallionjyrkänne meren rannalla. Kaunis paikka.
Se on suosittu hääpaikka. - Niin olen kuullut.
Oletko naimisissa?
En. Oletko sinä?
Oletko kunnossa? - Olen, olen.
Oletko mekaanikko? - Mekaanikkoko? En.
Olen insinööri. Tämä on minun harrastukseni.
Otatko usein tuntemattomia ihmisiä kyytiin?
Tarkoitatko itseäsi? - Vastaatko aina kysymyksellä?
Vastaatko itse? - Hyvä heitto.
Mikä sinun tarinasi on? - Ei minulla ole tarinaa.
Älä viitsi. Katso nyt meitä.
Jos täällä olisi kakku, meidät voisi laittaa sen päälle.
Kaikilla on tarina. Kerro nyt.
Hyvä on sitten. Minä arvaan.
Olet matkalla, mutta et tiedä minne.
Pakenet siis jotakin.
Mitä mies voisi paeta?
Poliisia. Et vaikuta vankikarkurilta.
Rahahuolia. Näytät tulevan hyvin toimeen.
Jäljellä on vain yksi selitys.
Se ei ole ollenkaan mielenkiintoinen. Se on klisee.
Ikävä tuottaa pettymys. Oma tarinasi on varmasti mielenkiintoinen.
Ei ole. Minäkin olen klisee. Yritän nyt muuttaa sen asian.
Teet oikein hyvää työtä.
Mikä hän on? Onko hän vaimosi?
Vai tyttöystäväsi?
Onko hän kihlattusi? Purit kihlauksen, eikö totta?
Ei. Hän ei ole kihlattuni. Luulen tosin, että hän haluaisi olla.
Hän väsyi odottamaan kosintaasi. Riitelitte, ja sinä lähdit pakoon.
Niinkö?
Se ei ole mielenkiintoista. Olet tosiaan valtava klisee.
Olet klisee isolla C: llä. - K: lla.
Klisee kirjoitetaan... Antaa olla. - Sinun tapauksessasi se alkaa C: llä.
Cliché.
Minä en ole klisee. Pidän elämästäni tällaisena.
Mihin hän sitä paperia tarvitsee? - Ei se ole pelkkä paperi.
No, pidän elämästäni juuri tällaisena.
Rehellisesti sanottuna tämä on oma valintani.
Mitään pakkoa ei ole.
Sitoutumista pelkäävät ihmiset sanovat aina noin.
Anteeksi. Asia ei kuulu minulle.
Cape Greco, vai? - Jos se vain käy.
Miksipä ei? Ei minua missään odoteta. Häät auringon laskiessa.
En maininnut häitä. Sanoin vain: "Cape Greco."
Rakastatko häntä? - Anteeksi kuinka?
Se on yksinkertainen kysymys. - Oletko psykologi?
Olen opettaja. Draamaopettaja. - Mikä yllätys.
Jos rakastat häntä, sinun pitäisi soittaa hänelle. Nyt.
Hän nukkuu. - Eikä nuku.
Hän on valvonut koko yön kirjoittaen sinulle tunteistaan.
Kun kaikki on menetetty ja katumus kalvaa sisintäsi-
tulet muistamaan tämän hetken. Sanot:
"Minun olisi pitänyt soittaa." - Älä loukkaannu-
mutta et voi neuvoa toisia rakkausasioissa. Vaikka näytätkin...
Miltä? - Hääkeijulta.
Minä olen hääkeiju. Ilmestyn miehille ja autan heitä pelastamaan...
Pahus! Pysäytä auto. - Mitä tapahtui?
Pysäytä auto.
Turvavyö...
Haloo? - Olet hereillä.
Kirjoittelin yhtä juttua. Missä olet? - Ajelulla. Selvittelen ajatuksiani.
En halua riidellä. - En minäkään.
Olen iloinen, että soitit. - Sain sen.
Niin minäkin. - Katso. Sain sen kiinni.
Kuka tuo on? Kuka siellä on, George? - Ei kukaan.
Oletko kunnossa?
Oliko se kihlattusi?
Hän ei ole kihlattuni.
Hän ei taida enää olla edes tyttöystäväni. Kiitos sinun.
Mistä minä tiesin, että aioit soittaa hänelle?
Ai niin...
Hupsista.
Soitanko hänelle ja selitän asian? - Älä.
Täytyykö sinun soittaa jollekulle? - Ei.
En ottanut puhelinta mukaani.
Minulla on vain tämä puku. Pidät kai minua hulluna.
Tänään on hääpäiväni.
Olen suunnitellut tätä vuoden. Häihin on kutsuttu 500 vierasta.
Tilasin valtavasti valkoisia ruusuja ja satoja pieniä tuikkuja.
Se maksoi omaisuuden vanhemmilleni. Paikka olisi ollut todella kaunis.
Mitä tapahtui? - En tiedä.
En todellakaan tiedä.
Mikä hätänä? - Pahus.
Olen varma, että kaltaisesi älykäs insinööri osaa korjata vian.
Niin... Bensa on lopussa.
Odota täällä. Haen bensaa. Huolto- asema on kahden kilometrin päässä.
Minä tulen mukaan.
Paras ystäväni Chris esitteli meidät. Opiskelimme silloin Lontoossa.
Sieltäkö sait brittiaksenttisi? - Niin. Hän oli kuulemma täydellinen.
Hän oli ystäväni naispuolinen versio. Sama nimikin. Chris ja Christina.
Ihanaa. Tuuli puhaltaa nyt toisesta suunnasta.
Hän ei vastaa. - Ehkä puhelin on hiljaisella.
Ei, hänen puhelimensa on aina päällä. Hän vastaa aina värillä.
Ensin "hei" muuttui "keltaiseksi". Nyt hän sanoo "sininen" tai "lila".
Minä voisin toimia noin. - Te ette ole yhtään samanlaisia.
Se on hänen ainoa outo piirteensä. - En minä niin kamala ole.
Hyvä on. Pysähdy.
Odota hetkinen. - Mikä hätänä?
Aioitko kävellä pari kilometriä noilla kengillä?
En pitänyt matkaa näin pitkänä. - Palaa autolle. Nähdään siellä.
En jaksa kävellä sinne asti. Huoltoasema on lähempänä.
Selviätkö sinne asti?
En. - Riisu sitten kengät jaloistasi.
En kävele tuonne asti paljain jaloin.
Mitä me sitten teemme?
Käyn ostamassa bensaa, kävelen takaisin autolle...
...ja tulen hakemaan sinut. - Hyvä on.
Haluatko seuraa matkalle? - En, kiitos vain.
Lainaatko rahaa, jotta voin ostaa juomista?-Totta kai.
Kiitos.
Ethän jätä minua tänne? Tulethan varmasti takaisin.
Haluatko jonkinlaisen takuun? - En. Luotan sinuun.
Mitä minä olen tehnyt? Miksi et anna minun nukkua?
Et usko, millainen päivä minulla on. - Missä sinä olet?
Tien päällä. Otin morsiamen kyytiini.
Tarkoittaako se huoraa? - Ei. Hän on ihan oikeasti morsian.
Hääpuheet ovat tainneet olla sinulle liikaa.
Pidä suusi, Chris. Hän on todellinen. - Tietääkö Christina tästä?
Christina kuuli tytön äänen. Hän taisi jättää minut.
Missä sinä olet? Tulen hakemaan sinut.
Älä suotta, selviän kyllä. Tulen myöhemmin.
Hyvä on.
Hei, Christina tässä. Tiedät, mitä tehdä.
Morsiusneito olisi nyt tarpeen.
Hei, morsmaikku! Huhuu?
Huhuu?
Mitä sinä teet?
En mitään. Halusin vain venytellä. - Vai niin.
Joko mennään? - Ei. En ole vielä valmis.
Hyvä on. Odotan autossa. Tule, kun olet valmis.
Oletko jonkun sortin vaikeuksissa? - Mitä tarkoitat?
En ole aivan tyhmä. Näin, kuinka välttelit poliisia.
Enkä vältellyt.
En halua joutua osalliseksi. Mitä sitten oletkaan tehnyt...
En ole tehnyt mitään.
Sulhaseni on poliisi. Poliisi saattaa etsiä minua.
Miksi poliisi etsisi sinua? - Ei poliisi. Sulhaseni.
Miksi hän etsisi sinua? - En kertonut, mihin olin menossa.
Tänä aamuna ajattelin ensimmäistä kertaa häiden jälkeistä päivää.
Ja sitä seuraavaa päivää.
Näin tulevan elämäni silmissäni. Se vaikutti kovin tavanomaiselta.
Ajattelin: "Siinäkö kaikki?" - Mitä tarkoitat tavanomaisella?
Sitä tekee, mitä sinulta odotetaan.
Sitä menee naimisiin, ostaa talon ja hankkii lapsia. Työtä, koulua.
Aivan kuten kaikki muutkin.
Tiesin täsmälleen, millaista elämäni tulisi olemaan.
Eikö se ole hyvä asia? - Ei.
Pidän tuntemattomasta. Siitä, että on mahdollisuuksia.
Niin. Entä, ellei mitään koskaan tapahdu?
Se riski on otettava.
Minä valitsisin joka kerta jännityksen tylsyyden sijaan.
Eihän tavanomainen elämä ole tylsää. Odotatko elämältä suurta seikkailua?
Ehkä olet oikeassa.
Ennen kuin menin kihloihin, seikkailu oli mahdollinen.
Nyt kohtaloni on sinetöity. En pystynyt siihen.
Hän ei kai ollut se oikea.-Voiko naisillakin mennä pupu pöksyihin?
Kyse on paljon enemmästä.
Miksi sinulla on tuo puku? - Nousin ylös ja aloin hätääntyä.
Luulin, että puku rauhoittaisi minua. Toisin kävi.
Tiesin, että kun muut heräisivät, minun olisi pakko tehdä se. Pakenin.
Onko sinulla puvun alla sukkanauha? Tiedäthän? "Jotain sinistä."
Sekö sinua vain kiinnostaa?
Hyvä on sitten.
Eikö perheesi ole huolissaan sinusta?
Ovathan he. - Soita heille.
En pysty siihen vielä. Minua hävettää. Ajetaanko vain?
Cape Grecoon. - Niin. Ei mennä valtatietä pitkin.
Matka kestää sitten kauemmin. - Ei se haittaa.
Kunhan ehdimme perille ennen auringonlaskua.-Hyvä on.
Ai niin. En tiedä nimeäsi.
Tiedän.
Mitä sinä puhut? He päätyvät yhteen. - Ei se kestä.
Kestääpä. - Eikä kestä.
Elokuvan lopussa he ovat yhdessä. - Niin, mutta ei se olisi kestänyt.
Miksi ei?
Johnny ja Baby ovat eri maailmoista. Baby on rikas. Johnny on pummi.
Baby vaihtaisi ennen pitkää Johnnyn lakimieheen.
Unohdat, että he rakastavat toisiaan. - Ei sellaista olekaan.
Mitä? - Himoa, kyllä. Rakkautta, ei.
Rakkautta on vain elokuvissa. Yhteis- kunta haluaa, että uskomme siihen.
Etkö sinä usko rakkauteen? - Ystäviä ja perhettä voi rakastaa.
En usko romanttiseen rakkauteen. Sitä ei ole olemassa.
Oletko hullu? Kuinka voit sanoa noin? - Koska se on totta.
Historia on täynnä todisteita rakkauden olemassaolosta.
Rakkaus on valtava voima. Ihmiset ovat uhranneet sielunsa...
Ei se ole rakkautta. Se on illuusio. Kyse on ohimenevästä ihastuksesta.
Se ei kestä ikuisesti.
Miksi luulet, että tunnetut rakkaustarinat päättyvät aina eroon?
Se ylläpitää illuusiota.-Eiväthän kaikki romanssit pääty eroon.
Romeo ja Julia. Casablanca. Tuulen viemää. Titanic.
Pretty Woman. - Ei se ole suuri rakkaustarina.
Mitä pahusta tuo tarkoitti? - Minä pelkään vuohia.
Turvavyö. - Se on sinulle oikea pakkomielle.
Kiinnitä nyt se turvavyö.
Rakastitko sinä häntä?
Rakkaudella tarkoitan sitä taianomaista tunnetta, johon uskot.
Luulin rakastavani. - Hävisikö se tunne?
Ei. Se ei ollut alun perinkään oikea tunne.
Et siis rakasta häntä. - Rakastan, mutta en kuten...
Sano se. Se ei ollut sellaista kuin elokuvissa. Sano nyt.
Elokuvateollisuus on tuhonnut naiset. Uskotte, että elämä on kuin elokuvaa.
Elokuvat perustuvat johonkin. - Niin, jonkun mielikuvitukseen.
Tosirakkautta on olemassa. - Vain hullu uskoisi siihen.
Vain hullu ei uskoisi siihen.
Voisitko pysähtyä? - Tähänkö?
Niin. Ihan hetkiseksi vain.
Pitele tätä.
Mitä etsit? - Uutisten pitäisi tulla nyt radiosta.
Minä teen sen. - Kiitos.
Mitä sinä teit? - Se vain putosi.
Eikä pudonnut. Sinä rikoit sen. Varaosia on todella vaikea löytää.
Anteeksi. Se oli vahinko.
Tajuatko, että tekosi murtaa sen miehen?
Älä ole niin dramaattinen. Et tiedä mitään rakkaudesta.
Tiedän siitä aika tavalla. - Niinkö?
Niin. Siihen on tieteellinen selitys.
Meidät on ohjelmoitu etsimään kumppania lisääntymistarkoituksessa.
Kun se henkilö löytyy, aivoissa erittyy dopamiinia.
Kokaiini saa aikaan saman reaktion. Siksi rakastuneet ovat niin hulluja.
Tämä on todella huono kuva. - Anna sen olla.
Siitä henkilöstä tulee pakkomielle. Häntä kaipaa kuin huumetta.
Tätä hormonien aikaansaamaa tilaa kutsutaan "rakkaudeksi".
Onko tämä sinun äitisi? - On.
Seksin aikana aivoissa erittyy toista kemikaalia: oksitosiinia.
Se saa parin pysymään yhdessä, jotta se voi huolehtia jälkikasvusta.
Siinä kaikki. Dopamiini ja oksitosiini.
Missä isäsi on?
Ei aavistustakaan.
Tahdosta riippumaton aivopesu saa meidät kiintymään toiseen henkilöön-
menemään naimisiin ja hankkimaan lapsia.
Se takaa lajin säilymisen. Runoilijat kutsuvat sitä "rakkaudeksi".
Hei, hei, hei! Pysähdy. - Mitä nyt?
Anna minun ajaa vähän aikaa. - Ei tarvitse.
Pysäytä. - Rauhoitu. Ei sinun tarvitse ajaa.
Laulan, kunnes pysähdyt.
Selvä.
Hyvä on, hyvä on. Lopeta. Lopeta.
Sait tahtosi läpi. Pysäytän. Auto on sinun. Onko selvä?
Oletko nyt tyytyväinen? Voi korvaparkojani.
Hei. Hei!
Olisitpa nähnyt ilmeesi.
Hyppää kyytiin.
Älä viitsi. Älä viitsi!
Lupaan, että se oli viimeinen kerta.
Tule nyt.
Pidä näitä.
Kiitos. - Ajatko paljain jaloin?
Haluatko, että ajan noilla kengillä? - Hyvä huomio.
Hei.
Missä hemmetissä me olemme?
Kuuntele. - Mitä?
Tyhjyyttä.
Eikö olekin upeaa? Kilometreihin ei kuulu eikä näy mitään.
Ei edes tietä. Missä pahuksessa tie on?
Me palaamme kyllä tielle. Rentoudu ja nauti tästä hetkestä.
Tanssisitko kanssani? Tässä näin. - Mitä?
Tämä puku ansaitsee tanssin. - Ei.
Miksi ei? Ei sinua kukaan näe. - Olen pahoillani, mutta ei.
Ei sitten.
Eikö sinulla ole kuuma tuossa puvussa?-Ei.
Ota nyt edes hanskat pois. - Ne kuuluvat tähän asuun.
Missä tie on?
Turvavyö.
Mitä sinä teet?
Olit oikeassa. Minulla on kuuma.
Tyhmä alushame.
Jos olisit sinkku, seurustelisitko kanssani?-Taidan olla sinkku.
Etkä ole. Toivoa on vielä. Äläkä vaihda aihetta.
Seurustelisinko kanssasi? En. - Miksi et?
Olet minulle liian omituinen. - Minulla on vain huono päivä.
Tarvitset muutaman hyvän päivän, ennen kuin alat taas seurustella.
Puvustakin voisit luopua. Vaikutat liian innokkaalta.
Hyvänä päivänä asia olisi varmasti toisin.-Älä ole alentuva.
Olen tosissani.
Sinulla ei ole mitään syytä huoleen.
Hei. - Hei.
Oletko kunnossa? - En oikeastaan.
En tiedä, kuka se nainen oli... - Ei kukaan. Minähän sanoin.
Ei sillä väliä. Jos suhteemme on sinulle tärkeä, tule kotiin.
Olen tänään tavallisessa paikassamme. Päätös on sinun.
Olen siellä kahdeksalta. - Selvä.
Tämä on viimeinen mahdollisuutesi. En kestä tätä enää.
Hyvä on. - Selvä.
Mitä hän sanoi? - Hän haluaa tavata minut illalla.
Sehän on hyvä, eikö totta? - En tiedä.
Pysäytä. - Miksi?
Pysäytä nyt vain.
Sinun on palattava hänen luokseen.
Ihan sama, millaiseen rakkauteen uskot. Rakastat häntä varmasti.
Rakastan häntä nyt. - Selvä.
En tiedä, rakastanko häntä kymmenen vuoden päästä.
Et tiedä, oletko edes elossa kymmenen vuoden päästä.
Entä sinä ja Cape Greco? - Kyllä minä selviän. Keksin jotakin.
Se näköala on ainakin nähtävä. Turvavyö.
Et ehdi ajoissa takaisin. - Ehdinpä. Turvavyö.
Hyvä on.
Onko sinulla nälkä?
Ehdin Cape Grecoon ja takaisin hyvissä ajoin.
No, aikaa ei ole yhtään liikaa, mutta ehdin kyllä. Syö nyt.
Oletko kuullut kinkku ja munat-vertausta?
Elämä on kuin kinkku ja munat. Olet joko osallinen tai sitoutunut.
Kinkku ja munat, vai?
Kyse on erosta osallisuuden ja sitoutumisen välillä.
Kana on osallinen, mutta sika on sitoutunut.
Kuinka hän kosi sinua?
Hän kosi ravintolassa. - Vieläkö joku tekee niin?
Tarjoilijan läsnä ollessa. - Ei ihme, että jätit hänet.
Hän ei tiennyt paremmasta. Suostuin. Olin aivan innoissani.
Kävin jopa tanssitunneilla.
Unohda se.
Olkoon. Ystäväni, joka on ihastunut minuun, sanoi-
että hän olisi yllättänyt minut. Vaikka ollessamme autoajelulla.
"Käännymme tästä vasempaan. Menetkö naimisiin kanssani?"
Hän olisi piilottanut sormuksen hansikaslokeroon. Söpöä, vai mitä?
Pidätkö sellaisesta? - Pidän. Kuinka sinä kosisit?
Kerro minulle.
En minä tiedä. Ei minulla ole suuria suunnitelmia.
Ajattelin, että vain kysyisin häneltä oikealla hetkellä.
En ymmärrä sinua.
Miksi menisit naimisiin, ellet usko rakkauteen?
En minä niin sanonut. - Sanoitpa.
Sanoin, ettei romanttinen rakkaus kestä ikuisesti.
Onko täällä tänään häät?
Ei, ei. - Miksi tytöllä on hääpuku?
Kokeilen sitä vain päälleni. - Päädyimme tänne sattumalta.
Harjoittelemme vain. - Otatteko hääkuvat täällä?
Ei. Karkaamme yhdessä. - Mitä? Älä sano noin.
Vieläkö joku vaivautuu karkaamaan?
Entä sormus? - Mitä siitä?
Jos kosit, kun sinusta tuntuu siltä, mitä teet sormuksen kanssa?
En tiedä. - Oletko edes ostanut sormusta?
Ei, ei, ei.
Vau. Onpa kaunis sormus. - Laita se pois.
Olet ostanut sormuksen. Miksi, ellet aikonut kosia?
Se on vähän kuin pukusi. Jos ostaisin sormuksen, uskaltaisin kosia.
Aika kallis tapa hankkia rohkeutta.
Haluat mennä hänen kanssaan naimisiin.-En tiedä.
Pitäisihän minun uskaltaa kysyä. Miksi se on niin vaikeaa?
Se tarkoittaa, että välität hänestä, vaikka huolehditkin liikaa.
Saanko kokeilla sitä? - Et.
Ole kiltti ja laita se takaisin. - Oletko taikauskoinen?
Ihan tosi. - Tätä minä tarkoitan.
Sinun täytyy piristyä ja lopettaa tuo murehtiminen. Pahus!
Se ei ollut minun vikani.
Mitä? Kakista ulos.
Olet uskomaton. Olet vastuuttomin ihminen, jonka olen tavannut.
Ajattele seurauksia. Tekosi vaikuttavat toisiin ihmisiin.
Karkaat häistäsi, tuhoat miehen elämän, perheesi on huolissaan-
etkä sinä välitä pätkääkään. Sitten se poliisi ja Cape Greco.
Sielläkö häät ovat? Vastaa.
Ja nyt hukkasit minun sormukseni.
Et tiedä mitään minusta.
Teen tyhmyyksiä, mutta ainakaan en anna pelon lamauttaa minua.
Minäkö annan? - Kyllä.
Herra paratkoon, ettet vain tekisi mitään epätavallista.
Mikä on pahinta, mitä voisi tapahtua?
Tämä. Sinä.
Elät mielikuvitusmaailmassa. Sitä, mitä haluat, ei ole olemassa.
Ihmiset eivät ala tanssia, rakastu tai pysy yhdessä ikuisesti.
Sinua odottaa pettymys. Onnea etsiessäsi tuhoat toisten elämän.
Hei, äiti. - Missä sinä olet?
Sanoinhan, että olen ajelulla. - Mihin olet menossa?
Älä viitsi, äiti. - Odotin sinua syömään.
Tein koupepia-kääryleitä. - Anteeksi.
Ei se mitään. Tein niitä koko aamun. Heitän ne pois. Oletko syönyt?
Olen. - Mitä sinä söit?
Voileivän. - Ei se ole ruokaa.
Miksi katoat tällä tavalla? - En ole kadonnut, äiti.
Tapahtuiko Christinan kanssa jotakin? Joku päivä vielä tapat minut.
Rauhoitu, äiti. Selvitän asiat Christinan kanssa.
Kolme vuotta. Mitä sinä odotat? Hän ansaitsee parempaa kohtelua.
Olet oikeassa. Jätän hänet, jotta hän voi löytää kunnon miehen.
En sanonut noin. - Anna puhelin.
Hei. Olen poikanne ystävä.
Ei hätää, emme seurustele.
Olen kihloissa... olin kihloissa. Ei puhuta siitä.
Halusin vain sanoa, että olette kasvattanut hyvän miehen.
Hän on kiltti ja rehellinen, eikä hylkää avun tarpeessa olevia ihmisiä.
Poikanne tekee parhaansa. Hänellä on vain nyt huono päivä.
Minusta Christina on onnentyttö. - En ymmärrä.
Anna minun puhua Georgen kanssa. - En kuule. Kuuluu huonosti.
George! Haloo?
Kiitos.
Ihanko minä oikeasti tein sen? - En tiedä.
Suosikkibändi. - The Police.
Lempikirja. - Kaksi kaupunkia.
Onko tämä sinun? - Ei, se on Chrisin.
Lempitaiteilija. - Norman Rockwell.
Lempimaalaus. - Collierin Lady Godiva.
Ratsastiko hän alasti hevosella? - Ratsasti.
Lempijuhla. - Syntymäpäivä.
Ei se ole juhla. - On se minulle.
Onko sinulla sininen sukkanauha? - Ei kuulu sinulle.
Jos olisi, se olisi pinkki.
Lempisitaatti.
Se on Nietzscheltä. Jotakin tanssista ja musiikista...
Taitaa olla suurikin suosikkisi. - En ole ajatellut sitä aikoihin.
Spontaanein tekemäsi asia. - Tämä.
Paras saamasi kohteliaisuus.
Tuo. - Älä viitsi.
Huonoin iskurepliikkisi. - "Näytät ensimmäiseltä vaimoltani."
Sinun pitäisi kysyä, montako kertaa olen ollut naimisissa.
Montako kertaa olet ollut naimisissa? - En kertaakaan.
Ei voi olla totta. Sanoitko tuon? - Tiedän. Olin kaatokännissä.
Oikeasti vihaat avioliittoa... - Se toimi tyttöystävääni.
Naisparka. Hänen toivonsa heräsi. Sinut pitäisi ampua.
Näin minun pitäisi kosia.
Ehkä sinun pitäisi.
Hei, kaveri. - Hei. Mistä on kyse? Missä olet?
Matkalla Cape Grecoon. - Äitisi on huolesta sekaisin.
Hän soitti ja sanoi, että olet karannut jonkun naisen kanssa.
Mitä siellä tapahtuu? - Ei mitään. Lähdin vain ajelulle.
Yksinkö? - Ei. Sen morsiamen kanssa.
Vai niin... - Ei se ole mitään sellaista.
Oletko puhunut Christinan kanssa? - Olen. Tapaamme illalla.
Sehän on hyvä, vai mitä? - En tiedä. Saa nähdä.
Mitä tuo tarkoittaa? - En tiedä, haluanko tavata hänet.
Mitä aiot tehdä sille morsiamelle? - Vien hänet sinne, minne hän haluaa.
Onko hän vetävä? - No, hän on... erilainen.
Sillä aikaa, kun sinä ajelet, minä saan vastata kysymyksiin.
Sinä olet paras. - Suu kiinni.
Mitä aiot tehdä? - Minkä asian suhteen?
Tyttöystäväsi.
Mitä minun sinun mielestäsi pitäisi tehdä?
Olen tosissani.-Miksi minun mielipiteelläni on merkitystä?
En halua seistä vuoden kuluttua tien pientareella hääpuvussani.
Sinulla on ainutlaatuinen näkökulma asiaan.-Hyvä, että minusta on apua.
Mitä mieltä olet? - No jaa...
Mitä sitten päätätkin, älä ole pelkuri.
Jos haluat olla hänen kanssaan, tee se täysillä.
Jos et, päätä suhde nyt. Älä haaskaa hänen aikaansa.
Älä ole minunlaiseni pelkuri.
Et sinä ole pelkuri. - Olenpa.
En ratkaissut ongelmaa. Juoksin karkuun.
Joskus rohkeus tulee ajan kanssa. - Kauanko se kestää?
Päivän verran.
Se oli vitsi. Niin kauan kuin tarve vaatii.
Mitä sinä aiot tehdä?
Ollaanko molemmat pelkureita ja karataan yhdessä?
Mikä hätänä? - Ei mikään.
On todella ärsyttävää, etteivät naiset sano, mikä on hätänä.
Miksi sitten vaivaudut kysymään? - Jotta voimme korjata asian.
Et voi korjata tätä.
Nimeni on Eva.
Hauska tavata.
Uskotko kohtaloon?
En oikeastaan. Uskon vapaaseen tahtoon.
Eikö tahtosi muovaa kohtaloasi? - Eihän se sitten ole enää kohtalo.
Uskon, että tapaamiseemme on syy. Se oli kohtalon sanelema juttu.
Niinkö? Miltä kohtalomme näyttää? - En ole vielä päättänyt.
Kyse on siis vapaasta tahdosta, ei kohtalosta.
Hyvä on. Miltä sinun vapaa tahtosi haluaa kohtalomme näyttävän?
Siirretään se tien sivuun.
En koske siihen. Olisi pitänyt ajaa sen ympäri.
Ei sitä voi jättää tähän. Se on vaarallista.
Mitä? - Sen sisällä on jotain.
Jätä se siihen. Lähdetään.
Tule nyt. - Etkö ole utelias?
Mistä? - Sen sisällöstä.
En.-Ajattele, jos siellä on miljoona dollaria.
Entä, jos se on pommi? - Niin, autiomaa onkin tärkeä kohde.
Miksi haluat avata sen laatikon? - Etkö ole yhtään utelias?
Oletko kuullut Pandoran lippaasta? Kaikkea ei kannata avata.
En vapauta pahuutta maailmaan. - Siellä voi olla ihmisen pää.
Joka liikkuu. - Hyvä on. Avaan sen jollain kepillä.
Älä avaa sitä laatikkoa. Älä.
Älä ota sitä laatikosta. Hän otti sen syliinsä.
Et tiedä, missä se on ollut. - Katso, miten söpö se on.
Tiedän, mitä ajat takaa.
Voimmeko pitää sen? - Emme.
Miten niin me? - Tarkoitin "minä".
Tuo otus ei tule minun autooni.
Kiitos, George-setä. Kiitos, George-setä.
Kiitä George-setää.
Tiedäthän, että sinulla on suuri vastuu.
Vastuu. Onpa pelottavaa. Niin on.
Vuotaako sinusta verta?
Ei se ole mitään. Vanha haava kai aukesi, kun leikin pennun kanssa.
Etkö halua hoitaa sitä? - En. Ei se ole mitään.
Kun pysähdymme seuraavan kerran, voit ostaa minulle laastarin.
Hyvä on.
POTILAS PAKENEE MIELISAIRAALASTA
Oletko kunnossa? - Olen.
Kuinka itse voit? - Hyvin. Pidän uusista sandaaleistani.
Miksi pysähdyimme?
Minun täytyy käydä taas pissalla. Tiedän.
En viivy kauan. - Otatko pennun mukaasi?
Vastaa nyt. Vastaa.
Mitä nyt? - Minulla on ongelma.
Morsian on paennut mielisairaalasta. - Mitä hän teki?
Olen tosissani. Hän on mielisairaalan potilas.
Se ei ole hassua. - Mistä sinä tiedät sen?
Lehdessä oli hänestä juttu. Hänen piti mennä naimisiin vuosi sitten.
Hänet jätettiin alttarille. Hän romahti ja joutui mielisairaalaan.
Nyt hän on paennut ja istuu minun autossani.
Tietääkö hän, että tiedät? - Ei.
Hyvä on. Kuinka hullu hän on?
Heiluttaako hän puukkoa vai on vain vähän epävakaa?
En tiedä. Hän vaikuttaa terveeltä.
Meillä on ollut mahtava päivä.
Ehkä sinäkin olet hullu. - Lopeta tuo pilailu.
Mitä minä teen? - Anna hänet ilmi.
Ehkä hänellä oli syy karata. - Herran tähden.
Sinähän pidät hänestä. - Tämä asia ei kuulu minulle.
Hän haluaa päästä Cape Grecoon. Vien hänet sinne. Sitten eroamme.
Oletko ihan tyhmä? - Miten niin?
Olette matkalla Cape Grecoon. - Niin.
Viet hullun tytön kallionjyrkänteen reunalle.
No, jos asiaa ajattelee noin... - Onko tuo koira?
Hei.
Katso, se on jo parempi. Kiitos laastarista.
Eva. - Niin, George.
Ilta lähestyy. Eikö sinun pitäisi soittaa jollekulle?
En voi. En vielä.
Mitä tämän jälkeen tapahtuu? - Minkä jälkeen?
Tämän. Nyt kun olet vapaa nainen.
Aloitan kai alusta.
Oletko valmis siihen?
Ehkä.
Olemme perillä. Katso, kuinka kaunista täällä on.
Odota.
Minun täytyy kysyä sinulta jotakin. - Mikä hätänä?
Miksi me oikeasti olemme täällä? - Mitä tarkoitat?
Mistä on kyse? - Miten niin?
Lehdessä oli juttu sinusta.
Päästä irti. Mitä sinä teet? Halusin vain olla täällä.
Riisu hansikkaasi. Riisu ne. - Ei.
Miksi olemme täällä? - Sattuu.
Autan sinua. Ole rehellinen. - Halusin vain olla täällä.
Miksi? - Siksi.
Ennen tätä kaikkea minulla oli tapana käydä täällä.
Ennen kuin olin jonkun tyttöystävä, kihlattu, säälittävä ex-morsian.
Ennen kuin minut lähetettiin pois.
Silloin kun olin vain minä. Halusin muistaa, miltä se tuntui.
Miksi et kertonut minulle?
Kertonut mitä?
Tuntuuko paremmalta?
Melkein.
Minun pitäisi kai palata sinne, kunnes voin todella paremmin.
Hyvä on.
Voisitko viedä minut?
Olen matkalla samaan suuntaan.
Onko tämä varmasti oikea paikka? - On.
Eihän täällä ole mitään. - Sinne kävelee kymmenessä minuutissa.
Anna minun viedä sinut perille. - Ei.
Ole kiltti.
Onhan minulla uudet rantasandaalit. Selviän kyllä.
Entä pentu?
Minä pidän sen.
Oletko tosissasi? - Olen.
Odota.
Annan sinulle taskulampun. Peräkontissa taitaa olla yksi.
Ole rohkea.
Hetkinen. Nyt minä muistan. - Minkä?
"Ne, jotka eivät kuule musiikkia, pitävät tanssijoita hulluina."
Suomennos: Sari Bell BTI Studios